Агенцијата за заштита на правото на слободен пристап до информациите од јавен карактер, врз основа на член 106 став 2 и став 3 од Законот за општата управна постапка („Службен весник на Република Македонија“ бр.124/15), а согласно член 27 и член 34 став 1 од Законот за слободен пристап до информации од јавен карактер („Службен весник на Република Северна Македонија“ бр.101/19) и Упатството за спроведување на Законот за слободен пристап до информации од јавен карактер („Службен весник на Република Северна Македонија“ бр.60/20), постапувајќи по Жалбата изјавена од Б. Г. Б. од Скопје, поднесена против Општина Карпош, по предметот Барање за пристап до информации од јавен карактер, на ден 18.07.2025 година, го донесе следното:

 **Р Е Ш Е Н И Е**

**СЕ ЗАПИРА** постапката по Жалбата изјавена од Б. Г. Б. од Скопје, поднесена против Општина Карпош, заведена во Агенцијата со бр. 08-389 на 10.07.2025 година, по предметот Барање за пристап до информации од јавен карактер, **поради тоа што Жалбата се смета за повлечена**.

**О Б Р А З Л О Ж Е Н И Е**

Б. Г. Б. од Скопје, како што е наведено во Жалбата, на 16.06.2025 година преку електронска пошта поднела Барање за пристап до информации од јавен карактер до Општина Карпош, со кое побарала по е-маил да и се достават оригинални документи скенирани (со архивски број и дата потпис и печат) од следните информации:

„ Врз основа на Програмата за активностите на Општина Карпош во областа образование за 2025 година и објавениот ОГЛАС за доделување на стипендии за талентирани ученици од основните училишта на територија на Општина Карпош за учебната 2025/2026 година, ги барам следните информации од јавен карактер:

1. Одлуката за објавување на Оглас за доделување стипендии за талентирани ученици од основните училишта на територија на Општина Карпош за учебната 2025/2026 година со бр.115233/1 од 28.05.2025 година — да се достави електронски запис .

2. Решение за формирање на Комисија за стипендии за талентирани ученици од основните училишта на Општина Карпош за учебната 2025/2026 година со бр.115233/2 од 29.05.2025 година.

3. Актот (Решение, Упатство, Одлука) врз снова на кој се утврдени посебните услови и критериумите за доделување на стипендија наведени во точка 2. од Објавениот ОГЛАС за доделување на стипендии за талентирани ученици од основните училишта на територија на Општина Карпош за учебната 2025/2026 година, а во согласност со точка II. Проектни активности точка 6. Стипендии за талентирани ученици од основните училишта, наведено во делот опис на активности “Постапката по јавен оглас ќе се спроведе по претходно утврдени услови и критериуми.”

4. Актот (Решение, Упатство, Одлука) врз снова на кој е утврден рокот за поднесување на документи од 02.06.2025 година до 25.06.2025 година наведен во точка 6. од Објавениот ОГЛАС за доделување на стипендии за талентирани ученици од основните училишта на територија на Општина Карпош за учебната 2025/2026 година. Како и:

5. Одлуката за објавување на Оглас за доделување стипендии за талентирани ученици од основните училишта на територија на Општина Карпош за учебната 2024/2025 година. со број.11-6075/2 од 29.08. 2024 година

6. Комисијата за реализирање на програмски активности на Општина Карпош од областа на образованието за 2024 година со бр.09-8254/1 од 05.12.2023 год, 09-8254/21 од 26.12.2023 год, 09-8254/23 од 29.12.2023 год 09-26/1 од 03.01.2024 год, 09-26/19 од 04.01.2024 год“.

Агенцијата, преку е-маил заведен со бр.08-389 од 10.07.2025 година, ја препрати Жалбата до Имателот на информации и побара во рок од седум (7) дена да се произнесе по истата и до Агенцијата да ги достави сите списи во врска со предметот.

На 18.07.2025 година, Имателот на информации до Агенцијата ги достави сите списи во врска со предметот.

Барателот на информации на 18.07.2025 година, достави електронски допис со кој ја извести Агенцијата дека „Одговорот ги содржи информациите што ги барав.“

 Агенцијата за заштита на правото на слободен пристап до информациите од јавен карактер, согласно одредбите од Законот за слободен пристап до информации од јавен карактер и Законот за општата управна постапка **ЈА ЗАПРЕ ПОСТАПКАТА** по Жалбата, поради тоа што Барателот истата ја повлекол пред донесување на управен акт од второстепениот орган.

 Согласно погоренаведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.

Ова Решение е конечно во управната постапка и против него нема место за жалба.

**ПРАВНА ПОУКА:** Против ова Решение странката може да поведе управен спор пред Управниот суд во рок од 30 дена.

 **Директор,**

 **Пламенка Бојчева**

.